Abantu abatanamanyika baanyaga computer 21 okuva ssomero lya Ssugu seed school mu ggombolola ye Buikwe, mu lusoma lwa term eyayita wabula n’okutuusa kati tebakwatibwanga.
Omubaka wa Buikwe South Dr. Micheal Lulume Bayiga bw’abadde alambula amasomero mu kitundu ekyo, yennyamidde olw’abakwatibwako ensonga okufuuka kyesirikidde so ng’abaana b’ekitundu bebakosebwa.
Omubaka Dr Lulume era akyomede abakulu ku district ne ministry y’ebyenjigiriza olwa ba contractor abaawebwa omulimu okuzimba labalatory ku ssomero lya LWERU SS mu kibuga kye Buikwe mu mwaka gw’ebyensimbi ogwa 2015/2016, wabula ne bakola emirimu mu ngeri eyagadibengalye.
Agambye nti ba contractor baaalemwa okumaliririza omulimu guno kyokka abakulu ne basalawo okusirika nga ensimbi z’omuwi w’omusolo zifaafaagana.
Kizito julius Musaasizi nga yakulira ebyenjigiriza mu district eno ategezezza nti bbo baakola ogwabwe ogw’okuggulawo omusango ku police e Ngogwe ne bajikwasa ne bebaatebereza okwenyigira mu kubba computer z’essomero lye Ssugu seed school.
Agambye nti kati nabo balinda police n’omuwaabi wa government okutwala ensonga zino mu kooti z’amateeka.
Ku nsonga za labalatory eyakolebwa mu ngeri eyagadibengalye ku ssomero lya LWERU SS , Deo Kizito ategeezezza nti baawandiikira dda ministry eyabaweereza contractor ono, nti wabula okuva mu mwaka gwa 2018 n’okutuusa kati ministry tebaanukuulanga.
lug_Latn lug_Latn lug_Latn lug_Latn lug_Latn lug_Latn lug_Latn